মমতা বন্দ্যোপাধ্যায় সাংবাদিক সম্মেলন করে ফেলেছেন। অধীর চৌধুরি সাংবাদিক সম্মেলন করে ফেলেছেন। বামেদের দিকে আঙুলও তুলছেনে। তিনি সূর্যকান্ত মিশ্র। এলেন সবার পর সাংবাদিক সম্মেলন করতে। এই নির্বাচনে তিনি ১০ হাজারেরও বেশি ভোটে হেরে গিয়েছেন। তারপর প্রথম সাংবাদিক সম্মেলনে এসে তিনি যা বললেন, -
 ওয়েব ডেস্ক: মমতা বন্দ্যোপাধ্যায় সাংবাদিক সম্মেলন করে ফেলেছেন। অধীর চৌধুরি সাংবাদিক সম্মেলন করে ফেলেছেন। বামেদের দিকে আঙুলও তুলছেনে। তিনি সূর্যকান্ত মিশ্র। এলেন সবার পর সাংবাদিক সম্মেলন করতে। এই নির্বাচনে তিনি ১০ হাজারেরও বেশি ভোটে হেরে গিয়েছেন। তারপর প্রথম সাংবাদিক সম্মেলনে এসে তিনি যা বললেন, - ''ইতিমধ্যে আমাদের কাছে খবর আসা শুরু হয়েছে। বিভিন্ন জায়গায় আমাদের পার্টি অফিস ভাঙচুর করা শুরু হয়ে গিয়েছে। আরামবাগে আমাদের পার্টি অফিস ভাঙা হয়েছে। আমাদের কর্মীরা আক্রান্ত হচ্ছে। জনমত নির্বিশেষে সকলকে অনুরোধ করব, সাম্প্রদায়িক সম্প্রীতি বজায় রাখুন। ধৈর্য্য ধরুন। প্রতিবাদ, প্রতিরোধ গড়ে তুলুন। সংযম দেখান। আমরা এরপর আসনভিত্তিক ভোটের ফল পর্যালোচনা করব। আপনারা যদি ২০১৪ সালের লোকসভা নির্বাচনের ফল দেখেন, তাহলে দেখবেন বামেরা ২৭টি আসনে জিতেছিল বিধানসভা ভিত্তিক। কংগ্রেস তখন জিতেছিল ২৯ আসনে আর বিজেপি জিতেছিল ২৪ আসনে। সেই বিচারে বিজেপির ভোট কমেছে। আর অন্তত ১০-১২ টা আসনে বিজেপি এবং তৃণমূল বোঝাপড়া করেছে। ভোটের ফলে তো তার প্রভাবও পড়বে। আর অনেকেই জিজ্ঞাসা করলেন যে, আমি কি পদত্যাগ করব? এই বিষয়ে বলতে পারি যে, আমাদের পার্টিতে কেউ পদ গ্রহণ করেন না। এখানে পদ দেওয়া হয় পার্টির পক্ষ থেকে। তাই সবকিছু পার্টিই ঠিক করবে।''